Period: Old Babylonian
Genre: Royal Inscription
Transliteration:
<SURFACE>
<unk>{d}sin
nita kala-ga
sipa nig₂-gi
{d}en-lil₂-le gar-ra
u₂-a uri₅{ki}ma
lugal larsa{ki}ma
lugal ki-en-gi ki-uri-ke₄
dumu ku-du-ur-ma-bu-uk
ad-da e-mu-ut-ba-la me-en
uri₂{ki} dagal-e-de₃
mu mah tuku-tuku-de₃
sun₅-na-bi
u₃-gul im-ma-an-ga₂-ga₂
{d}nanna lugal-mu
mu-ši-in-še
bad₃ gal hur-sag il₂-la-gin₇ šu nu-ku₄-ku₄
ni₂-bi-še₃ e₃-a
mu-na-du₃
uru-ni he₂-em-mi-da₅
bad₃-ba
{d}nanna suhuš ma-da ge-en-ge-en
mu-bi-im

Cuneiform:
<SURFACE>
<unk>𒀭𒌍
𒍑𒅤𒂵
𒉺𒇻𒃻𒄀
𒀭𒂗𒆤𒇷𒃻𒊏
𒌑𒀀𒋀𒀊𒆠𒈠
𒈗𒌓𒀕𒆠𒈠
𒈗𒆠𒂗𒄀𒆠𒌵𒆤
𒌉𒆪𒁺𒌨𒈠𒁍𒊌
𒀜𒁕𒂊𒈬𒌓𒁀𒆷𒈨𒂗
𒋀𒀕𒆠𒂼𒂊𒉈
𒈬𒈤𒌇𒌇𒉈
𒁔𒈾𒁉
𒅇𒄢𒅎𒈠𒀭𒂷𒂷
𒀭𒋀𒆠𒈗𒈬
𒈬𒅆𒅔𒊺
𒂦𒃲𒄯𒊕𒅍𒆷𒁶𒋗𒉡𒆭𒆭
𒉎𒁉𒂠𒌓𒁺𒀀
𒈬𒈾𒆕
𒌷𒉌𒃶𒅎𒈪𒍏
𒂦𒁀
𒀭𒋀𒆠𒁼𒈠𒁕𒄀𒂗𒄀𒂗
𒈬𒁉𒅎